صبیح الدین غوثی

نامور صحافی، صحافی رہنما اور پاکستان میں اظہار رائے کی آزادی کے سرگرم کارکن . آٹھ دسمبر انیس تو تیتالیس کو بھارتی ریاست گجرات سے تعلق رکھنے والے سید خاندان میں آنکھ کھولی۔ کرئر کی ابتدا انہوں نے فیصل آباد سے بطور بینک ملازم کی مگر ملازمت مزاج کے مطابق نہ ہونے کی وجہ سے جلد ہی اسے خیرآباد کہہ کر انگریزی روزنامہ دی سن سے منسلک ہو گئے۔ جس کے بعد مارننگ نیوز، بزنس ریکارڈر، پی پی آئی اور آخر میں ڈان کی ٹیم میں شامل ہوئے اور گزشتہ بیس سالوں سے اس منسلک رہے۔ صبیح الدین احمد کو پاکستان کے اقتصادی معاملات پر عبور حاصل تھا،

وہ چار مرتبہ کراچی پریس کلب اور دو مرتبہ کراچی یونین آف جرنلسٹ کے مناصب پر فائر رہے۔ وہ آزدی صحافت اور اظہار کے سرگرم کارکن تھے، جنرل ضیاالحق کے دور حکومت میں مساوات اخبار پر پابندی کے خلاف صحافیوں کی جدوجہد کے دوران وہ جیل بھی گئے۔ پرویز مشرف کے دور حکومت میں جب سن دوہزار سات میں ٹی وی چینلز کی نشریات پر پابندی لگائی گئی اور کراچی میں صحافیوں کو احتجاج کے دوران لاٹھی چارج کے بعد گرفتار کیا گیا ان میں صبیح الدین غوثی بھی شامل تھے۔ 26 مارچ 2009 بروز جمعرات دماغ کی شریان پھٹ جانے کی وجہ سے ان کا انتقال ہوا۔

حوالہ جات 

1943ء کی پیدائشیں
1944ء کی پیدائشیں
2009ء کی وفیات
پاکستانی صحافی
پاکستانی فعالیت پسند
پاکستانی مرد صحافی
صحافی
فضلا جامعہ کراچی
کراچی کے صحافی
گجراتی نسل کی پاکستانی شخصیات
مہاجر شخصیات
ڈان (اخبار) کی شخصیات